open-index/open-wikipedia-markdown huggingface dataset:
Yoav

**Yoav** (født Yoav Sadan den 15. oktober 1979 i Tel Aviv, Israel) er en israelsk sanger og låtskriver, oppvokst i Sør-Afrika. Hans debutalbum *Charmed And Strange* kom ut i 2008. Yoavs musikk består av kun stemme og akustisk gitar, som han bruker for å skape elektronika-rytmer med hendene. Han har også sluppet to singler, "Club Thing" og "Beautiful Lie". Den første hadde en viss suksess på listene rundt om i Europa. Sangen "Adore Adore" var også med i "Redwood", en episode av The Mentalist.

Faren hans var en jødisk arkitekt som overlevde 2. verdenskrig i sitt hjemland Romania, før han flyttet til Israel (der Yoav ble født), og siden videre til Sør-Afrika, med Yoavs mor, som er operasangerinne. 

Etter at han gav ut det kritikerroste debutalbumet *Charmed And Strange* (2008) har Yoav vært på turné med utsolgte headlinerkonserter i Canada, USA og Europa. Under Tori Amos-turnéen i Nord-Amerika solgte Yoav nesten 9000 cd-er etter konsertene, på bare 3 måneder. Han har vært ukens artist på iTunes Canada, og hatt en nr. 1-sang i Russland. Der mottok han også en utmerkelse – RAMP-prisen (Rock Alternative Music Prize) for sin musikk. I løpet av ett døgn, etter en eneste opptreden i radio i Danmark, klatret *Charmed And Strange* til nr. 1 på iTunes-listen der.

## Diskografi
### Album
* *Charmed & Strange* (2008)
***Track listing:***
# Adore Adore – 5:36
# Club Thing – 4:24
# Live – 4:10
# One by One – 3:47
# There Is Nobody – 3:56
# Wake Up – 3:21
# Beautiful Lie – 5:10
# Angel and the Animal – 5:06
# Sometimes... – 4:49
# Yeah, The End – 3:27
# Where Is My Mind – 3:25 (Pixies Cover)
# Wasteland Waltz *(UK Bonus Track)*

* *A Foolproof Escape Plan* (2010)
***Track listing:***
# Greed – 4:36
# Moonbike – 3:41
# Safety in Numbers – 3:38
# Yellowbrite Smile – 3:49
# Spidersong – 4:00
# Little Black Box – 3:52
# Easy Chair – 5:03
# Anonymous – 4:15
# 6/8 Dream – 3:53
# We All Are Dancing – 4:06

### Singler
* "Club Thing" (2008) - #18 DK
* "Beautiful Lie" (2008)
There Is Nobody (feat. Ariane Moffatt) [Live in Montreal] – Single (2008)
* " Adore Adore " (2008)

* " Yellowbrite Smile " (2010)

## Turné
Yoav varmet opp for Tori Amos på hennes 93 konserter i American Doll Posse-turnéen i 2007.

Charmed & Strange – Verdensturné i 2008-2009

A Foolproof Escape Plan – Verdensturné i 2010

Yoav varmet opp for Imogen Heap på hennes Ellipse-turné i Johannesburg, Sør-Afrika, i 2011.

## Referanser


## Eksterne lenker
* Yoavs offisielle hjemmeside
* Yoavs MySpace-side
* Yoavs Facebook-side
* Yoavs russiske fan-klubb 
* Yoavs album: Anmeldelse av Charmed & Strange
MŠK Žilina

**Mestský Športový Klub Žilina**, også kjent som bare **MŠK Žilina**, er en slovakisk fotballklubb basert i byen Žilina i det nordvestre Slovakia. Klubben ble stiftet i 1908, under navnet Zsolnai Testgyakorlók Köre. I 1995 fikk klubben sitt nåværende navn MŠK Žilina. Klubben spiller i Fortuna Liga, som er landets høyeste divisjon. MŠK Žilina har vunnet Fortuna Liga 6 ganger, Slovakisk Super Cup (Superfinalen) 4 ganger og Cupmesterskap 1 gang. Žilina spiller sine hjemmekamper på Štadión pod Dubňom, hvor også  spiller noen av sine kamper.

## Historiske navn
* 1909 – Zsolnai Testgyakorlók Köre
* 1910 – ZsTS Zsolna
* 1919 – SK Žilina
* 1948 – Sokol Slovena Žilina
* 1953 – Jiskra Slovena Žilina
* 1956 – DSO Dynamo Žilina
* 1963 – Jednota Žilina
* 1967 – TJ ZVL Žilina
* 1990 – ŠK Žilina
* 1995 – MŠK Žilina

## Meritter
*Oppdatert 2. mai 2019*
* **Slovak League**(Zväzové Majstrovstvá Slovenska) (1925–1933)
** **Vinner (2):** 1928, 1929
* Fortuna Liga (Fortuna League):
** **Vinner (7):** 2001–02, 2002–03, 2003–04, 2006–07, 2009–10, 2011-12, 2016-17
** **Andreplass (4):** 2004–05, 2007–08, 2008–09, 2014-15
* Slovakisk Cup (Slovenský Pohár):
** **Vinner (2):** 1961, 2011-12
** **Finale (3):** 2010-11, 2012-13, 2018-19
* Slovakisk Super Cup (Slovenský Superpohár):
** **Vinner (5):** 2003, 2004, 2007, 2010, 2012

* Cupvinnercupen
** Kvartfinale (1): 1962
* Mitropa Cup
** Andreplass (2): 1974, 1983

## Kjente spillere med tilknytning til klubben

## Spillerstall
Oppdatert 10. mai 2023.

### Utlånte spillere

## Toppscorere

## Trenere
*Oppdatert 12. juni 2013*
*  Štefan Jačiansky
*  Karel Brückner
*  Ladislav Jurkemik
*  Leoš Kalvoda
*  Milan Lešický
*  Jozef Marko
*  Pavel Vrba
*  Karol Pecze
*  Pavel Hapal
*  Frans Adelaar (april 2012- januar 2013)
*  Štefan Tarkovič (januar 2013- mai 2013 )
*  Adrian Guľa (juni 2013- )

## MSK-spillere med flest landskamper
*Oppdatert 1. juni 2014*
* Radoslav Zabavník - 57 kamper, 1 mål  
* Stanislav Šesták - 53 kamper, 12 mål  
* Peter Pekarík - 51 kamper, 1 mål  
* Marek Mintál - 45 kamper, 14 mål  
* Miroslav König - 43 kamper, 0 mål   
* Ján Mucha - 40 kamper, 0 mål  
* Stanislav Griga - 34 kamper, 8 mål 
* Ľubomír Reiter - 28 kamper, 9 mål  
* Vladimír Labant - 27 kamper, 2 mål  
* Anton Moravčík - 25 kamper, 10 mål 
* Martin Fabuš - 25 kamper, 5 mål   
* Vladimír Leitner- 25 kamper, 1 mål   
* Zdeno Štrba - 25 kamper, 0 mål  

## Referanser


## Eksterne lenker
* 
* Mskzilina.sk – Klubbens offisielle nettsider 
* – worldfootball.net(engelsk)
Maria Faust

**Maria Faust** (født 18. april 1979 i Kuressaare, Estland) er en estisk jazzsaksofonist, med base i København.

## Referanser


## Eksterne lenker
* 
* 
* Maria Faust – barefoot records
Åpent system

Et **åpent system** er et system som kontinuerlig samhandler med omgivelsene. Samhandling kan skje ved utveksling av informasjon, energi eller materie. Et system som ikke samhandler med omgivelsene kalles et lukket system. I motsetning til lukkete og isolerte systemer vil det være lite hindring for utveksling av informasjon, energi eller materiale.
På blåbærtur i Prøysenland

***På blåtærtur i Prøysenland*** er et musikkalbum med Nora Brockstedt, utgitt i 1972.

## Sporliste

# «Hompetitten»
# «Lillebrors vise»
# «Soltrall»
# «Blåbærturen»
# «Strikkevise»
# «Basarvise»
# «Nøtteliten går på skolen»
# «Teddybjørnens vise»
# «Kveldsang for Laffen»
# «Kringlevrider Bollesen»
# «Helene Harefrøken»
# «I bakvendtland»

## Eksterne lenker
Geilo kulturkyrkje

**Geilo kulturkyrkje** er et kirkebygg på Geilo i Hol kommune.

Med «kulturkyrkje» menes at bygget også er åpent for diverse kulturarrangement som ikke nødvendig vis har en kristen profil. Bygget er utstyrt med flere rom som ikke er vigslet, blant annet kirketorg, kunstgalleri og samlingssaler. Kirkebygget er således blitt karakterisert som en form for brukskirke, ikke ulik sjømannskirkene, men som i tillegg til gudstjenester og kirkelige handlinger som bærende elementer, også fungerer som hus for blant annet kunst og kultur.

## Referanser


## Eksterne lenker
* 
* Hol kirkelige fellesråd
Vindkast

***Vindkast*** er et musikkalbum med Alf Cranner, utgitt i 1977.

## Sporliste
# «Adrians hus»
# «Maivise»
# «Sang til Tofteholmen»
# «Indianervise»
# «Sjef – schäfer»
# «Tivoli»
# «Pettersens franske vals»
# «Sanglærer Bastian»
# «Sjømannsblues»
# «Museumspaviljongen»
# «Hambo i fellesferien»
# «Skjærgårdsvise 1977»

## Eksterne lenker
*
Kristin Groven Holmboe

**Kristin Groven Holmboe** (født 1959) er norsk sopran og dirigent. Hun er datter av Tone Groven Holmboe og Adler Holmboe.

Groven Holmboe har sin utdannelse som sanger og vokalpedagog fra Østlandets Musikkonservatorium i 1987. Hun hadde sin sangdebut med konsert i Universitetets Aula i Oslo i september 1989. Hun har dirigert kor siden desember 1982 og dirigerer i dag (2011) flere kor. Foruten å ta på seg enkelte solistoppdrag, gir hun private sangtimer, og er tilknyttet Universitetet i Oslo som timelærer i sang. Fra høsten 2015 ble hun ansatt som korlærer og sangpedagog ved musikklinjen på Oslo By Steinerskole. Her ledet hun det store korpsosjektet med «Gloria» av Poulenc i Grønland kirke i Oslo 5. og 6. mars 2017, hvor hun dirigerte skolekoret og Oslo Symfoniorkester.

Hun gjennomførte sommeren 2008 og 2009 EUs internasjonale kordirigentutdanning ved universitetet i Uppsala. Ved masterclasser arrangert av Conductors Academy i Radom i Polen, har hun dirigert Radom Chamber Orchestra, under veiledning av Jonathan Brett i 2010, 2011, 2012, 2013 og 2015.

Groven Holmboe har dirigert flere større verk for kor og orkester, blant annet Requiem av Mozart, Gloria av Vivaldi, Requiem av Dvorak, Gloria av Poulenc, Requiem av M. Haydn.

Hun har sittet i styret for Rumifestivalen i Oslo siden 2007.

## Referanser
William Z. Foster

**William Z. Foster** (født 25. februar 1881 i Taunton, Massachusetts, død 1. september 1961 i Moskva, Sovjetunionen) var en radikal amerikansk marxistisk politiker.

Hans karriere inkluderte en lengre periode som generalsekretær for det amerikanske kommunistpartiet. Han var medlem av *Socialist Party of America* og *Industrial Workers of the World*. Foster ble også medlem av ACLU National Committee i 1920. Foster ble etterforsket av Un-American Activities Committee fordi han var kommunist. Familien hans flyttet til Philadelphia mens han var i ung alder. Foster forlot skolen i en alder av ti år for å bli lærling. I løpet av de neste ti årene arbeidet han i gjødselfabrikker i Reading, Pennsylvania og Jacksonville, Florida, og senere som en bygningsarbeider på jernbanen og han var ansatt på et sagbruk i Florida.

Foster støttet Josef Stalin og kommunistpartiet i Sovjetunionen. Han støttet opp om Sovjetunionens militære intervensjon i Ungarn og senere støttet han også Nikita Khrusjtsjov sin fordømmelse av Stalin i 1956 på den tyvende partikongressen i Moskva. Foster pensjonerte seg fra amerikansk politikk i 1957 og tok i stedet tittelen formann emeritus av det amerikanske kommunistpartiet å gjøre vei for den yngre kommunisten Gus Hall. I likhet med Foster, ble Gus Hall også en lojal alliert av kommunistpartiet i Sovjetunionen.

Han var i Moskva for sin 80-årsdag den 25. februar 1961. Foster døde 1. september samme år mens han fremdeles bodde i Moskva. Sovjetunionen ga ham en statsbegravelse på Den Røde plass og Nikita Krustsjov ledet personlig an for æresvaktene. Hans kremerte aske ble deretter spredd med vinden.

## Referanser
Amir Mirzai

**Amir Mirzai** (født 16. april 1960) er en iransk journalist, forfatter og forteller bosatt i Norge.

Mirzai står for en persisk fortellertradisjon og har oversatt mange persiske fortellinger til norsk. En del av disse fortellingene er utgitt i bokform.
Mirzai vært medlem av Fortellersammenslutningen Fortellerhuset siden starten høsten 2002 og har vært med på å arrangere fortellerfestival i Oslo flere år på rad. 

I UNESCOs Rumi-år tok han høsten 2007 initiativ til å arrangere den første Rumifestivalen i Norge, og har siden vært festivalsjef for de tre  påfølgende Rumifestivalene. 

Han tok initiativ til og er leder av vennskapshuset Oslo/Dushanbe, støttet av NORADs Vennskap Nord/Sør som har arbeidet for profesjonell kulturutveksling mellom Norge og Tadsjikistan i 2009 og 2010.

## Referanser
Isofix

**Isofix** er en internasjonal standard for festepunkter for barnesikringsutstyr som barneseter i bil, og har vært standard for nye biler siden 2007. 

Systemet er registrert av International Organization for Standardization (ISO) under betegnelsen «ISO 13216», og gjør at et barnesete enkelt og raskt kan monteres og fjernes fra en bil, uten å bruke bilens bilbelter, og allikevel ivareta sikkerheten.

Systemet er basert på to fester nede på barnesetet som forankres til to fester i bilens baksete, og enten et ben som settes mot gulvet, eller et tredje, høyt festepunkt (toppanker), som festes til et forankringspunkt bak i bilen. Man kan enkelt og raskt flytte bilseter mellom biler med systemet, og det er også mindre fare for feilmontering i forhold til bilseter som festes med bilbelte.  Setet gir også ekstra sikkerhet da det ikke vil bevege seg ved sidekollisjoner. 

Det finnes både forovervendte og bakovervendte barneseter med Isofix-systemet, og bakovervendt er påbudt på alle barneseter i Norge for barn fra 0 til 10 måneder. Bakovervendte barneseter med Isofix står som oftest på en base, som muliggjør at setet kan stå bakovervendt.

## Andre standarder
I USA finnes Lower Anchors and Tethers for Children (LATCH) og Canada har Lower Universal Anchorage System (LUAS).

## Referanser


## Eksterne lenker
* Forbrukerrådet - Test av ISOfix-fester
Odette Sansom-Hallowes

**Odette Marie Celina Sansom-Hallowes** (født 28. april 1912 i Amiens i Frankrike, død 13. mars 1995 i Walton-on-Thames) var fransk/britisk agent under den andre verdenskrig.

## Liv og virke
### Bakgrunn
Hun var datter av Gaston Brailly, som kjempet i første verdenskrig, og som ble drept ved Verdun i 1916. Da hun var syv år gammel fikk hun poliomyelitt, og tilbrakte et år som blind og uten å kunne bevege seg. Hun møtte en engelskmann, Roy Sansom, og de giftet seg i 1931. Hun flyttet sammen med ham til England. Paret fikk tre døtre: Françoise, Lily og Marianne. Roy Sansom ble innkalt til militærtjeneste i 1940.

### Virke som agent
Hallowes ble trent opp av oberst Maurice Buckmaster i den hemmelige militære avdelingen Special Operations Executive før hun ble sendt inn i det nazi-okkuperte Frankrike for å arbeide med den franske undergrunnsbevegelsen. Hun forlot sine tre døtre i en klosterskole før hun reiste. Hun landet med fallskjerm i nærheten av Cannes i 1942. Der fikk hun kontakt med sin veileder Peter Churchill. Hun fungerte som kurér i Frankrike. Churchill ble forrådt av en tysk dobbeltagent. Odette og Churchill ble arrestert den 16. april 1943 og fengslet. Etter tortur av Gestapo i et fengsel i Paris, sa hun at Peter Churchill var nevø av den britiske statsministeren Winston Churchill, og at hun var Peters kone. Håpet var at på denne måten ville de bli behandlet bedre.

Hun ble dømt til døden i juni 1943 og ble sendt til Ravensbrück konsentrasjonsleir i Tyskland. Hun overlevde krigen og vitnet mot fengselsvaktene under en rettssak som behandlet krigsforbrytelser i 1946.

### Etter annen verdenskrig
Ektemannen Roy Sansom hadde dødd i løpet Odettes tid i fengsel og konsentrasjonsleir. Hun giftet seg med Peter Churchill i 1947.

Odette Sansom Hallowes ble utnevnt til medlem (MBE) av Order of the British Empire. Den 20. august 1946 ble hun tildelt dekorasjonen George Cross. Hun er fremdeles den eneste britiske kvinnen som har mottatt George Cross mens hun fremdeles var i live; alle andre tildelinger har skjedd posthumt. Hun ble også utnevnt til ridder av den franske Æreslegionen for sitt arbeid sammen med den franske motstandsbevegelsen under krigen. Odettes George Cross ble oppbevart i hennes mors hjem der den ble stjålet under et innbrudd. Tyven returnerte senere dekorasjonen.

Hun ble skilt fra Churchill i 1953 og giftet seg i 1956 med Geoffrey Hallowes. Odette døde i 1995, i en alder av 83 år. Geoffrey overlevde henne og døde i 2006.

## Referanser
Louis-Joseph Janvier

**Louis-Joseph Janvier** (født , død 24. mars 1911) var en haitisk journalist og romanforfatter.

Janvier ble fødd i Port-au-Prince og gikk på medisinstudiet i Haiti. Deretter flyttet han til Frankrike for å fullføre utdanningen sin, og i 1881 tok han en doktorgrad i medisin der. Han fikk også advokatbevilling og grader i administrasjon, økonomi, finans og diplomati. Mens han bodde i Paris ble Janvier interessert i journalistikk, og skrev flere artiklar, som «La République d’Haïti et ses Visiteurs», «Haïti aux Haïtiens» og «L’Egalité des Races». Han skrev også flere romaner om livet i Haiti. Han ble værende i Frankrike i 28 år, og vendte tilbake til Haiti én gang før han døde i Paris 55 år gammel.

## Bibliografi i utvalg
* 1883 – «La République d’Haïti et ses Visiteurs» (artikkel)
* 1884 – «L’Egalité des Races» (artikkel)
* 1884 – «Haïti aux Haïtiens» (artikkel)
* 1885 – «Les Affaires d’Haiti» (historisk artikkel)
* 1886 – *Les Constitutions d'Haïti*
* 1888 – *Le Vieux Piquet* (roman)
* 1889 – *Une Chercheuse* (roman)
* 1908 – *Elections Legislatives de 1908* (www)

## Kilder
### Litteratur
* Patricia Schutt-Ainé: Haiti. A Basic Reference Book (Miami i USA: Staff of Librairie Au Service de la Culture, 1994), s. 96.

### Nettsteder
* «Louis Joseph Janvier» på Île en île-prosjektet hjå Lehman College, besøkt 19. august 2010.
Harry Wicks

**Harry Wicks** (født 16. august 1905 i Battersea i London, død 26. mars 1989) var en britisk sosialistisk aktivist og politiker. 

Han arbeidet på jernbanen, og sluttet seg til National Union of railwaymen i 1919. Han ble medlem av det britiske Labour Party, men etter «Black Friday» ble han medlem av Communist Party of Great Britain (CPGB). Han støttet den revolusjonære bolsjeviken Lev Trotskij og den internasjonale venstreopposisjonen. 

Wicks ble valgt til leder for det kommunistiske ungdomsforbundet i 1926, og han deltok ved den internasjonale Lenin-skolen i Moskva og på den sjette verdenskongressen som ble arrangert av Komintern. 

Han ble utvist fra CPGB i 1932. Wicks ledet den britiske komiteen for forsvar av Lev Trotskij, og møtte ham i København på 1930-tallet. I 1971 ble han involvert i den trotskistiske bevegelsen igjen, som var forløperen til Socialist Workers Party (SWP). Ikke lenge før sin død skrev han en kort selvbiografi som fikk navnet *Memoirs of a British Bolshevik*. Han døde 84 år gammel i mars 1989.

## Referanser
Hervé Télémaque

**Hervé Télémaque** (født 5. november 1937 i Port-au-Prince i Haïti, død 10. november 2022) var en haitisk-fransk samtidskunstner som er assosiert med narrativ og figurativ kunst. Uttrykksformene hans er malerier og grafikk. Télémaque er en viktig representant for avantgardekunsten som utviklet seg i Frankrike i 1960- og 1970-årene.

Hervé Télémaque forlot Haiti i 1957 og studerte ved Art Students League of New York i USA frem til 1960. Der oppdaget han den abstrakte ekspresjonismen og surrealismen som da var populært blant de amerikanske kunstnerne, og spesielt Arshile Gorky. Hans egen kunst utviklet seg likevel mer i retning av popkunsten.

Tidlig i 1960-årene fikk kunsten hans internasjonal oppmerksomhet, og verkene hans kom med på større internasjonale utstillinger. I 1964 var han for eksempel med på den 32. Veneziabiennalen.

Han har bodd og arbeidet i Paris siden 1961. Télémaque var en av de første kunstnerne innen popkunst i Frankrike. Ved siden av maling arbeider han også med kollasjer og montasjer, først og fremst med bruk av farget papir.

## Referanser
Pompée Valentin Vastey

**Pompée Valentin Vastey** eller **Pompée Valentin, Baron de Vastey** (født 1781, død 1820) var en haitisk forfatter, lærer og politiker. Vastey var av blandet opphav, med fransk far og haitisk mor.

I 1804, da Haiti erklærte seg selvstendig fra Frankrike, ble han kontorsjef for finansminister Andre Vernet, under ledelse av Jean-Jacques Dessalines.

I 1811, da Henri Christophe erklærte seg selv som konge over Haiti, ble Vastey hans sekretær. Senere ble han også privatlærer for sønnen hans, Victor Henri. Vastey hevdet også at han hadde kjempet i hæren til Toussaint og var tremenning til den franske romanforfatteren og dramatikeren Alexandre Dumas den eldre. Vastey er best kjent for essayene sine om historien og samtiden i Haiti. I *Le Système Colonial Dévoilé* kritiserte han for eksempel de daværende raseteoriene.

Han ble henrettet under et opprør mot kongen i 1820.

## Bibliografi i utvalg
* 1814 – *Le Système Colonial Dévoilé*
* 1815 – *Réflexions Adressées aux Haïtiens de l’Ouest et du Sud*
* 1815 – *Le Cri de la Patrie*
* 1815 – *Le Cri de la Conscience*
* 1816 – *Réflexions sur une lettre de Mazères. Ex-colon français, adressée à M. J.C.L. Sismonde de Sismondi, sur les noirs et les blancs, la civilisation de l'Afrique, le royaume d'Hayti, etc.*
* 1817 – *Réflexions Politiques sur quelques Ouvrages et Journaux Français Concernant Haïti*
* 1819 – *Essai sur les Causes de la Révolution et des Guerres Civiles en Haïti*

## Referanser


## Kilder
* Patricia Schutt-Ainé: *Haiti. A Basic Reference Book* (Miami i USA: Staff of Librairie Au Service de la Culture, 1994), s. 90.
* Earl Leslie Griggs og Thomas Prator: *Henry Christophe and Thomas Clarkson: A Correspondence* (Berkeley i USA: University of California Press, 1952). 
* Marlene Daut: «Un-Silencing the past: Boisrond-Tonnerre, Vastey, and the Re-Writing of the Haitian Revolution.» i *South Atlantic Review* 74.1, Winter 2009, s. 35–64.
Jack Dash

**Jack Dash** (født 23. februar 1907 i Southwark, Storbritannia, død 8. juni 1989 i London, Storbritannia) var en britisk kommunist og fagforeningsleder.

Hans familie var ofte fattige og Dash sluttet på skolen da han var 14 år for å jobbe som pikkolo på et Lyons Corner House. Senere ble han transportør for en murer, og jobbet i en rekke andre jobber i kortere perioder når han ikke gikk arbeidsledig. Han vervet seg til Royal Army Service Corps og var i militæret i to år, før han ble en profesjonell bokser, og fikk et par dusin kamper.

Dash sluttet seg til Communist Party of Great Britain i 1936 der han ble medlem for resten av livet. Det britiske kommunistpartiet ble avviklet to år etter hans død. Senere ble han medlem av National Unemployed Workers' Movement. Han fant seg en langsiktig jobb som havnearbeider han ble medlem i Transport and General Workers Union og The National Dock Labour Board. 

Dash pensjonerte seg som offisiell turistguide i London og fikk da viet mer av sin tid til sine andre hobbyer, som f.eks. å skrive og male. Som pensjonist ble Dash talsmann for rettighetene til pensjonister. Jack Dash døde i 1989 i en alder av 82 år. Hans selvbiografi *Good Morning Brothers!*, ble utgitt i 1969.

## Referanser
Ski-VM 2011 – Hopp normalbakke menn

**Hopp normalbakke for herrer** under Ski-VM 2011 ble holdt den 26. februar 2011 i Midtstubakken i Oslo. Kvalifiseringen til dette rennet ble avholdt 25. februar. Østerrikske Thomas Morgenstern vant øvelsen, mens østerrikske Andreas Kofler og polske Adam Małysz endte på henholdsvis andre- og tredjeplass.

Wolfgang Loitzl fra Østerrike var regjerende verdensmester fra Liberec i 2009, mens Simon Ammann fra Sveits var regjerende olympisk mester fra Vinter-OL 2010 i Vancouver.

## Resultater

## Kvalifisering

Kvalifiseringen til normalbakken ble holdt den 25. februar 2011. De 40 beste utøverne av de 56 deltagerne i kvalifisering kvalifiserte seg til hopprennet 26. februar i tillegg til de 10 forhåndskvalifiserte fra topp 10 i Verdenscupen i skihopping 2010/11.

### Resultat kvalifisering
Cape Geology

**Cape Geology** er en grusdekt odde i Antarktis, beliggende i Granite Harbour innerst i Rosshavet. Odden markerer den vestlige utstrekningen av Botany Bay. Cape Geology ble kartlagt og navngitt under Terra Nova-ekspedisjonen 1910–13 av Griffith Taylor og hans geologi-gruppe. De etablerte en leir her og bygde en steinhytte, «Granite House», som fungerte som feltkjøkken. Den var bygget opp på tre sider av granittblokker, mens taket ble tettet av selskinn trukket over en slede. Ruinene av steinhytta ble i 1995 oppført på lista over historiske steder og kulturminner i Antarktis og inneholder korroderte rester av hermetikkbokser og et selskinn. Restene av sleden som holdt taket oppe ligger 50 meter fra ruinene.

Stedet ligger innenfor verneområdet ASPA 154.

## Referanser
Bigga Haitian

**Bigga Haitian**, egentlig **Charles Andre Dorismond** (født 4. november 1964), er en haitisk musiker som ble svært populær i 1990-årene. Han er kjent som «den første haitiske sangeren som har kommet seg inn på den jamaikanske reggaescenen», i tillegg til at han er sagt å ha brutt ned nasjonale og kulturelle murer og banet vei for neste generasjon haitiske artister. De mest populære haitiske artistene i dag, som Wyclef Jean og Mecca aka Grimo, sier Bigga har vært en inspirasjonskilde for dem.

## Diskografi
### Album
* 1997 – *I Am Back* (Royal Productions/Jomino/Roots International)
* 2003 – *Binghi Mon* (BH Records)
* 2009 – *Sak Pasé* (Walkup Records)

### Singler
* 1989: *Haiti A Weh Mi From* (Flames Records)
* 1990: *Gimme Mi Country* (Flames Records)
* 1992: *Mad Over Jah* (Justice)
* 1994: *Sexy Body* (Big Ship)
* 1994: *Red Carpet* (Big Ship)
* 2003: *Tribute to Patrick Dorismond* (Jah Life Int'l Records)
* 2006: *Hail Up the King* (Etaste Music)
* 2006: *Gi Me Da Weed* (Walkup Records)

### Samleplater
* 1995: *Best of the Best, Vol. 5 (Freddie McGregor Presents: Best of Big Ship 1)* (RAS Records)
* 2006: *Love Roots & Culture* (Gyasi)
* 2008: *Ragga Kreyol* (Chevry Records)
* 2009: *Tribe of Kings Presents: Bigga Fiyah Mix (Strictly Vibes Vol. 3) Mixed by Dash Eye and Hosted by Bigga Haitian* (Tribe Of Kings)
* 2009: *Focus Riddim* (Raw Moon/Top Tier)

### Referanser

## Eksterne lenker
*
Hilbersdorf (ved Freiberg)

**Hilbersdorf** er en skogslandsby (*Waldhufendorf*) og tidligere landkommune (*Gemeinde*) i den nordlige randen av Osterzgebirge i Landkreis Mittelsachsen i Direktionsbezirk Chemnitz i Fristaten Sachsen. Hilbersdorf befinner seg øst for Freiberger Mulde, 3 km øst for Freiberg og 33 km vest for Dresden. Kommunen grenset i øst til Bobritzsch, i sør til Weißenborn. Til Hilbersdorf hører stedet Muldenhütten. Hilbersdorf er en del av forvaltningsfellesskapet Freiberg og har 1&nbsp;427 innbyggere (31. desember 2009). 

Hilbersdorf var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen. 1. januar 2012 fusjonerte kommunen med Bobritzsch og dannet den nye kommunen Bobritzsch-Hilbersdorf.
René Depestre

**René Depestre** (født 29. august 1926 i Jacmel i Haiti) er en av de viktige haitiske intellektuelle, forfattere og aktivister i det 20. århundre. Han bodde i flere år på Cuba for å unnslippe Duvalier-regimet.

## Biografi
I 1945 publiserte han sine første dikt i samlingen *Étincelles* (Gnister). Hans engasjement i det politiske liv i Haiti fikk ham fengslet og han måtte forlate sitt hjem og gå i eksil i Frankrike og Cuba. I nesten tjue år jobbet han tett med Fidel Castro og Che Guevara. 

For sin roman «Hadriana i alle mine drømmer» (1988) mottok han den franske litteraturprisen Prix Renaudot. 

## Referanser


## Eksterne lenker
* 
*
Matt Dodge

**Matthew "Matt" Dean Dodge** (født 30. mai 1987 i Morehead City i Nord-Carolina) er en tidligere punter i amerikansk fotball. Han ble utvalgt til All-American andrelag som senior ved East Carolina University og var rangert som nummer to i NCAA i yards per punt (45,8). Han ble draftet av New York Giants i syvende runde av NFLs draft i 2010.

Dodge ble født i Morehead City i Nord-Carolina, hvor han spilte ved West Carteret High School før han gikk på Appalachian State University. Som freshman var Dodge punter for Appalachian States amerikansk fotballag da de vant NCAA Division I-AA i 2005. Han gikk senere på East Carolina University og var punter der fra 2007 til 2009.

## Profesjonell karriere
### NFL Draft
Dodge var forventet å bli plukket opp i syvende runde, eller signert som en udraftet free agent, før NFLs draft i 2010.

### New York Giants
Dodge ble draftet av New York Giants i syvende runde (#221) av NFLs draft i 2010, som en erstatning for Jeff Feagles som nylig hadde avgått med pensjon. Dodge slo Jy Bond for stillingen 21. juni da Bond ble waived av laget. Dodge signerte en 4-årig kontrakt 23. juni.

Dodges første punt i profesjonell amerikansk fotball ble blokkert under en sesongoppkjøringskamp mot New York Jets. Under en kamp mot Philadelphia Eagles 19. desember 2010 hadde Dodge en 36-yard punt som ble returnert for en touchdown av DeSean Jackson idet kampen ble avsluttet, som gav Eagles en 38–31 seier i det som senere ble kalt for "Miracle at the Meadowlands". Ikke lenge etter hendelsen ble Dodge kritisert i media av sin hovedtrener, Tom Coughlin, for å ikke ha klart å punte ballen uten av banen.

Den 3. september 2011 ble Dodge frigitt av Giants til fordel for Steve Weatherford, som tidligere hadde vært punter for New York Jets.

### Statistikker

## Referanser
John Arcudi

**John Arcudi** er en amerikansk tegneserieforfatter. Han er mest kjent for sitt arbeid for forlaget Dark Horse Comics, i særdeleshet serien The Mask. Arcudi begynte karrieren som forfatter på 1980-tallet, da han skrev for serier som *Savage Tales* og *[[Conan the Barbarian|Conan]]*. På 1990-tallet var han en av Dark Horses mest produktive forfattere og jobbet blant annet med forlagets lisensproduserte serier basert på filmer som *[[Aliens]]*, *[[Predator – den usynlige fiende|Predator]]* og *[[RoboCop]]* i tillegg til *[[The Mask]]* (sammen med Doug Mahnke). Han skrev også krimseriene *Homicide* og *The Creep* for antologiheftet *Dark Horse Presents*. Sammen med Doug Mahnke skapte han serien *Major Bummer* i 1997 for DC Comics. For DC har han også skrevet for superheltserier som *[[Doom Patrol]]*, *[[Aquaman]]* og *[[Justice League]]*.

## Referanser


## Eksterne lenker
* 
*
Philhygra

***Philhygra*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten *[[Atheta]]*. Det er beskrevet  arter, 21 av dem er funnet i Norge.

## Utseende

Små til middelsstore (2-6 millimeter), oftest mer eller mindre røde eller brunaktige kortvinger. I forhold til beslektede grupper er disse arten nokså avlange og slanke. Beina er slanke og ikke spesielt lange, føttene har fire ledd på frambeina, fem på mellom- og bakbeina. Artene er til dels svært vanskelige å skille på ytre utseende, men det finnes gode artsforskjeller i hannens kjønnsorgan. Hunnene kan derimot være svært vanskelige å skille fra hverandre da deres spermathek (sperm-beholder der spermen oppbevares etter paringen) er dårlig utviklet og lite sklerotisert. Denne strukturen er ofte svært viktig for å skille hunner av småkortvinger fra hverandre.
 
## Levevis
Som andre kortvinger er de rovdyr som lever av andre små leddyr. Som det latinske navnet (betyr "liker fuktighet") betyr, trives disse artene gjerne godt på fuktige steder.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten *Philhygra* Mulsant & Rey, 1873
******** *[[Philhygra arctica]]* (Thomson, 1856)
******** *[[Philhygra polaris]]* (Bernhauer, 1900)
******** *[[Philhygra elongatula]]* (Gravenhorst, 1802)
******** *[[Philhygra hygrobia]]* (Thomson, 1856)
******** *[[Philhygra hygrotopora]]* (Kraatz, 1856)
******** *[[Philhygra pinegensis]]* (Muona, 1983)
******** *[[Philhygra luridipennis]]* (Mannerheim, 1830)
******** *[[Philhygra terminalis]]* (Gravenhorst, 1806)
******** *[[Philhygra gyllenhalii]]* (Thomson, 1856)
******** *[[Philhygra melanocera]]* (Thomson, 1856)
******** *[[Philhygra malleus]]* (Joy, 1913)
******** *[[Philhygra volans]]* (Scriba, 1859)
******** *[[Philhygra obtusangula]]* (Joy, 1913)
******** *[[Philhygra palustris]]* (Kiesenwetter, 1844)
******** *[[Philhygra debilis]]* (Erichson, 1837)
******** *[[Philhygra debiloides]]* (A.Strand, 1962)
******** *[[Philhygra scotica]]* (Elliman, 1909)
******** *[[Philhygra deformis]]* (Kraatz, 1856)
******** *[[Philhygra britteni]]* (Joy, 1913)
******** *[[Philhygra ripicola]]* (Hanssen, 1932)
******** *[[Philhygra fallaciosa]]* (Sharp, 1869)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* *Atheta* på Tree of life: http://tolweb.org/Atheta/63571
KV8

**Gravstedet KV8** som befinner seg i Kongenes dal nær dagens Luxor i Egypt, var graven til faraoen Merenptah fra 19. dynasti i oldtidens Egypt.

Gravkammeret som befinner seg i enden av en 160 meter lang korridor innhold opprinnelig et sett av fire sarkofag utenpå hverandre. De ytre var så voluminøse at noen av pilarene i korridoren måtte rives og gjenoppbygges for å få plass til dem.

## Litteratur
* Reeves, N & Wilkinson, R.H. The Complete Valley of the Kings, 1996, Thames and Hudson, London
* Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo

## Eksterne lenker
* 
* Theben kartprosjekt: KV8 - Innbefatter beskrivelse, bilder og plantegninger over gravstedet (engelsk)
Félix Morisseau-Leroy

**Félix Morisseau-Leroy** (Haitisk kreol: Feliks Moriso-Lewa), født  8 Grand-Gosier i Haiti, død , var en haitisk forfatter som skrev dikt og skuespill på haitisk kreol. Han var den første betydelige forfatteren som benyttet dette språket i sitt forfatterskap. I 1961 lyktes han i få kreolsk anerkjent som det offisielle språket på Haiti. Morisseau publiserte også arbeider om det franske språk, haitisk kreol og haitisk-fransk litteratur. I 1981 bosatte han seg i Miami, Florida, der han var en av de viktigste årsakene til at de haitiske gruppene klarte å samle seg rundt haitisk kreol som felles språk. Han var også en av pådriverne til at språket skulle studeres i akademia.

Morriseau-Leroy døde i Miami i 1998.

## Bibliografi i utvalg

* *Plénitudes* (1940), poesi 
* *Natif-natal, conte en vers* (1948), novelle
* *Dyakout* (*Diacoute*) (1951), poesi
* *Wa Kreyon* (*Antigone*) in Kreyol (1953), skuespill
* *Haitiad and Oddities* (1991), poesi 
* *Les Djons d'Haiti Tom* (*People of Haiti with Courage*) (1995)

## Referanser
Doom Patrol

**Doom Patrol** er en superhelttegneserie som utgis av DC Comics. Serien ble skapt av forfatterne Arnold Drake og Bob Haney og tegneren Bruno Premiani.

Første episode stod på trykk i *My Greatest Adventure* nr. 80 (1963). Serien ble en så stor suksess at heftet skiftet navn til *Doom Patrol* fra og med nummer 86. Serien ble nedlagt i 1968 med nr 121 som siste hefte. Både Drake og Premianis versjon og senere versjoner av serien vektlegger det bisarre både med tanke på persongalleri og historier. Serien i hadde i begynnelsen mange likhetspunkter med Marvels X-Men, som debuterte omtrent samtidig. Begge seriene handler om en gruppe superhelter hvis superevner er vel så mye et handicap som en velsignelse og begge gruppene ledes av en middelaldrende mann i rullestol.

Etter 1968 har serien blitt gjenopplivet flere ganger. Størst suksess hadde Grant Morrison og Richard Cases versjon i tiden 1988-1992. Deres versjon av serien inneholdt solide doser av surrealisme, Dada, abstrakt matematikk og postmoderne intertekstualitet.  Flere andre forfattere har arbeidet med Doom Patrol, for eksempel Paul Kupperberg, Erik Larsen, Rachel Pollack, Joe Staton, Joe Arcudi, John Byrne og Ted McKeever.

## Tv-serie
En tv-serie med samme navn og de samme skikkelsene debuterte 15. februar 2019, og i 2020 var to sesonger blitt produsert. Hovedrollene spilles av Diane Guerrero, April Bowlby, Joivan Wade, Matt Bomer, Brendan Fraser og Timothy Dalton.

## Referanser
Johann Georg I av Sachsen-Eisenach

**Johann Georg I. von Sachsen-Eisenach** (1634–1686) var hertug av Sachsen-Eisenach og stammet fra den ernestinske linjen av Wettinerslekten.

## Referanser


## Kilder
*
Frankétienne

**Frankétienne**, egentlig **Franck Étienne** (1936–2025), var en haitisk forfatter, lyriker, dramatiker, musiker og maler. Han har skrevet både på fransk og haitisk kreol. Som maler er han kjent for sine fargerike abstrakte verk, der blått og rødt ofte er fremtredende farger.

Han var kandidat til nobelprisen i litteratur i 2009.

## Bibliografi i utvalg
* *Au Fil du Temps* (diktsamling).
* *Ultravocal* (roman).
* *Pèlin Tèt* (skuespill skrevet på haitisk kreol).
* *Dézafi* (roman, den aller første som ble skrevet på haitisk kreol).
* *Mûr à Crever* (roman).
* *Les Affres d'un Défi* (roman).

### Referanser


## Eksterne lenker
* 
* 
*
Johann Georg II av Sachsen-Eisenach

**Johann Georg II.** (1665–1698) var hertug av Sachsen-Eisenach og stammet fra den ernestinske linjen av huset Wettin.

## Referanser


## Eksterne lenker
*
Heidi Molstad Andresen

**Heidi Molstad Andresen** (født 1969) er en norsk journalist i Nynorsk Pressekontor.

Hun har blant annet bakgrunn som sakprosaredaktør i Det Norske Samlaget  og mangeårig fartstid som journalist og utgavesjef i *[[Dagbladet]]*s lørdagsutgave *[[Dagbladet Magasinet|Magasinet]]*.

Andresen var leder av kontrollkomiteen i Stiftelsen for en Kritisk og Undersøkende Presse (SKUP) 2012–2018 og leder av SKUP-styret 2010–2012. Styrerepresentant i European Fund for Investigative Journalists fra 2008–2010. Redaktør for SKUPS 20-årsjubileumstidsskrift i 2010. 

## Referanser


## Eksterne lenker
*  Heidi Molstad Andresen på MuckRack
* 
*
Daniel Eberlin

**Daniel Eberlin** (1647 – 1713/1715) var en tysk kapellmester og barokk-komponist.

## Liv og virke
Lite er kjent om Eberlins tidlige liv, det som er kjent er detaljer som framkommer av svigersønnen Georg Philipp Telemann opptegnelser. 

Eberlin levde et begivenhetsrikt liv. Etter musikkutdannelse i Roma kjempet han som kaptein i de pavelige tropper mot tyrkerne i Morea. Deretter ble han bibliotekar i hjembyen. Mellom 1667 og 1678 blir han flere ganger omtalt som fiolinist i hoffkapellet i Eisenach. Høsten 1678 ansatte landgreve Karl I av Hessen-Kassel ham til å reorganisere hoffkapellet. I 1685 vendte Eberlin tilbake til Eisnach som kapellmester, og i 1689 ble han utnevnt til *Münzwardein* og hadde med det overoppsyn med myntproduksjonen. På grunn av uregelmessigheter – hertugen skal ha preget mynter illegalt – flyktet Eberlin i 1692 til Hamburg hvor han ble bankier. Om den siste delen av livet hans har vi bare Telemanns notater å stole på, men han ble på slutten av livet kaptein i militsen i Kassel. 

Eberlin var gift og hadde åtte barn. Datteren Amalia Louise Juliane var komponisten Georg Philipp Telemanns første hustru.

Eberlins dødsdag og -sted er ikke nøyaktig kjent.

Bare få av Eberlins verk er bevart, men han skrev kantater og en samling triosonater av høy musikalsk kvalitet. Komponisten og offiseren Georg von Bertouch (1668–1743) var en av Eberlins elever.

## Verk i utvalg
* *Ich will in aller Not auf meinen Jesum bauen.* (kantate for tenorsolo og fiolin)
* *Allmächtiger, heiliger, ewiger Gott* (kantate for sopran, alt, tenor, bass)
* *Trium variantium fidium concordia, ternis partibus conflati*

## Utgaver
* Daniel Eberlin, *Four Sacred Cantatas* (red. Michael W. Nordbakke; Recent Researches in the Music of the Baroque Era, bind 184), A-R Editions, 2012.

## Referanser


## Kilder
* 
* 
* Daniel Eberlin, bach-cantatas.com

## Eksterne lenker
* 
*
Edmund Dell

**Edmund Dell** (født 15. august 1921 i London, England, død 28. oktober 1999) var en britisk politiker, kommunist og forretningsmann. 

Han var sønn av en jødisk produsent. Under den andre verdenskrig tjenestegjorde han i Rifle Corps and Royal Artillery der han ble utnevnt til løytnant. Han studerte ved Dame Alice Owen's School og Queen's College, Oxford hvor han var medlem av Communist Party of Great Britain. Dell ble uteksaminert med første klasse laud i moderne historie i 1947. 

Dell begynte kort tid etter studiene på å arbeide ved Imperial Chemical Industries (ICI) i Manchester der han hadde stillingen som oversjøisk salgssjef, og han spesialiserte seg på den latinamerikanske handelen og han steg i gradene og tilslutt ble han visepresident i Plastics Division. Dell var medlem av Labour Party og i 1953 ble han valgt inn til Manchester City Council der han satt i syv år. Han prøvde uten hell å bli valgt til parlamentet i 1955 for distriktet Middleton og Prestwich. Dell ble frarådet fra å stille til parlamentet ved det neste valget i 1959. 

Han tjenestegjorde som parlamentarisk privatsekretær for Jack Diamond, deretter var han statssekretær for teknologi under Tony Benn i 1966 og han hadde han stillingen *Under-Secretary of State for Economic Affairs* under Peter Shore i 1967. Etter hans tid i politikken var over hadde han en karriere innen næringslivet som leder av Guinness Peat og han satt som styremedlem i Shell Trading. I 1991-1992 var han president for London Chamber of Commerce and Industry.

I 1996 skrev han boken *The Chancellors: A History Of Chancellors The Exchequer 1945-1990*. Hans bok om demokratisk sosialisme i Storbritannia ble utgitt posthumt i 2000. Denne boken var en oppsummering av hans kritikk mot Labour Party.

Dell var gift med Susan Gottschalk i 36 år. Han døde i 1999 i en alder av 78 år.

## Referanser


## Eksterne lenker
*
David Triesman

**David Triesman** (1943–2026) var en britisk politiker som var medlem av Labour Party. Han var formann i Football Association og satt i House of Lords.

Triesman ble utdannet ved Essex University. Han ble medlem av Labour Party, men ti år senere trakk seg og ble medlem av Communist Party of Great Britain der han forble et medlem frem til vinteren 1976/1977, hvorpå han kom tilbake til Labour Party igjen. Han var i flere år foredragsholder og fagforeningsleder ved South Bank Polytechnic (som nå heter London South Bank University). Han var generalsekretær i fagforeningen for Association of University Teachers fra 1993 til 2001 og han satt som generalsekretær i Labour Party fra 2001 til 2003.

Han ble i 2004 adlet som baron Triesman av Tottenham i Haringey.

## Referanser


## Eksterne lenker
* 
*
Philip Toynbee

**Theodore Philip Toynbee** (25. juni 1916 – 15. juni 1981) var en britisk forfatter av eksperimentale romaner og særskilte lyrikkromaner, blant annet den episke *Pantaloon or the Valediction* (1961), et verk på flere bind som ble utgitt i løpet av flere år. Han skrev også memoarer på 1930-tallet, og bokomtaler, sistnevnte hovedsakelig som journalist for avisen *[[The Observer]]*.

Hans far var historikeren Arnold J. Toynbee og en bestefar på morssiden var antikkforskeren Gilbert Murray. Toynbee ble kommunist tidlig i studentdagene.Han giftet seg to ganger, i 1939 med Anne Powell, og i 1950 med Sally Smith. Han fikk to barn med sin første hustru, den andrefødte var Mary Louisa, bedre kjent som journalisten Polly Toynbee. Han levde et bohemliv med mye drikking, og Anne giftet seg raskt med filosofen Richard Wollheim etter å ha skilt seg fra Toynbee i 1950. Som utenrikskorrespondent for *The Observer* reiste Toynbee til Tel Aviv hvor han møtte Sally Smith, sekretær ved den amerikanske ambassaden.

På midten av 1970-tallet gikk han inn i en personlig krise som utviklet seg til dyp depresjon. To dagbokbøker var et resultat av depresjonen, *Part of a Journey* (dekket perioden 1977 til 1979) og *End of a Journey* (1979 til 1981), men som var for private til å vekke allmenn interesse.

Han døde i sitt hjem i St Briavels, Gloucestershire, i 1981.

## Bibliografi

* *A school in private* (1941)
* *The Barricades* (1943)
* *Prothalamium: A Cycle Of The Holy Graal* (1947)
* *Tea with Mrs. Goodman* (1947)
* *The Garden to the Sea* (1953)
* *Friends Apart, A Memoir of Esmond Romilly & Jasper Ridley in the Thirties* (1954), gjenutgitt i 1980.
* *The Fearful Choice: a debate on nuclear policy* (1958)
* *Pantaloon or the Valediction* (1961), lyrikkroman
* *Underdogs: Anguish and Anxiety, Eighteen Men and Women Write Their Own Case-Histories* (1962), som redaktør
* *Comparing Notes: A Dialogue Across a Generation* (1963), sammen med Arnold J. Toynbee
* *Thanatos, a Modern Symposium at which Nine Characters Argue at Quarles* (1963) sammen med Maurice Richardson
* *Two Brothers: the fifth day of the Valediction of Pantaloon* (1964), lyrikkroman
* *A Learned City: the sixth day of the valediction of pantaloon* (1966), lyrikkroman 
* *Views from a Lake: the seventh day of the Valediction of Pantaloon* (1968), lyrikkroman
* *Age of the Spirit: Religion as Experience* (1973)
* *Distant Drum: Reflections on the Spanish Civil War* (1976), som redaktør
* *Part of a Journey: An Autobiographical Journal, 1977-79* (1981)
* *End of a Journey An Autobiographical Journal 1979-81* (1982)
* *Towards the Holy Spirit: A Tract for the Times* (1982)

## Referanser


## Litteratur
* Mitford, Jessica (1984): *Faces of Philip; a memoir of Philip Toynbee*
Delmas

**Delmas** (haitisk: Dèlma) er en forstad til hovedstaden i Haiti, Port-au-Prince. Byen hadde i 2012 en beregnet folkemengde på .

Delmas danner sammen med Port-au-Prince, Pétionville og Carrefour det såkalte *Aire Métropolitaine*.

## Referanser
Liste over byer i Haiti

Dette er en **liste over byer i [[Haiti]]**.

Det langt største urbane området i landet er Port-au-Prince, som med forsteder har et innbyggertall på 1&nbsp;786&nbsp;783 (estimat fra 2010). Dermed bor om lag en femtedel av befolkningen i Haiti i hovedstadsregionen.

I tabellen nedenfor er det tatt med byer med 10&nbsp;000 innbyggere eller mer, innbyggertallet slik det var i folketellingen 30. august 1982, i byfolketellingen i 2003 og i et estimat fra 2010, i tillegg til at det er oppgitt hvilken provins byene hører til. Innbyggertallene gjelder selve byområdet, og forsteder er altså ikke tatt med.

## Kilder
* «Haiti: largest cities and towns and statistics of their population» - World Gazetteer, besøkt 30. juli 2010.
Charles Lahr

**Charles Lahr** (født 1885 i Bad Nauheim i storhertugdømmet Hessen i Det tyske rike, død 1971) var en tyskfødt anarkistbokhandler og forlegger i London. Han var den eldste av 15 barn i en bondefamilie. Han forlot Tyskland i 1905 for å unngå militærtjeneste og han dro til England. 

I London møtte han den anarkistiske Guy Aldred (1886–1963), mens han jobbet som baker. Han ble i 1907 satt under observasjon av politiet på grunn av sine kommunistiske og anarkistiske tendenser. Han sluttet seg til Industrial Workers of the World i 1914, på den tiden hadde han en bokhandel i Hammersmith i Vest-London. 

I 1915 ble han internert i fire år som en fiendendlig fremmed i Alexandra Palace. I 1920–1921 var han i en kortere periode medlem av Communist Party of Great Britain. Hans interesse for politikk gjorde at han ble venn med mange venstreorienterte, radikale tenkere, flere av dem etablere viktige, venstreorienterte grupper i Storbritannia.

Han giftet seg i 1922 med Esther Argeband som han tidligere hadde møtt på en sosialistisk klubb og som kom fra en britisk jødisk familie. Lahr publiserte det litterære og kunstneriske magasinet *The New Coterie* fra 1925 til 1927. Han døde i London i 1971, i en alder av 85 år. Hans begravelse ble fulgt av mange representanter fra politiske grupperinger fra venstresiden i Storbritannia. Det finnes betydelig mer informasjon om Charles Lahr i en publikasjon som ble forfattet av hans datter, Sheila.

## Referanser